**D.D.E. - TATTA TE TU TUR 2024**

D.D.E. kaster T-skjorta også sommeren 2024!

Når D.D.E. i år hyller «T-skjorte med trykk» med egen turné, er det med garanti for stemning, allsang og trivsel. Bandets hit’er, konserter, solgte plater og publikummere, er blitt til «utallige», og turnékartet er pepret med nåler over hele landet.

Den klassiske T-skjorta med favorittbandet på brystkassa, har vært en del av populærkulturen siden 60-tallet. Det være seg Queen, Metallica, Sven Ingvars eller Pussycats, mange av oss har hatt heltene brystkassa, på ei skjorte vi aldri har kunnet kassere. Merch-skjortene symboliserer på mange måter det nære forholdet mellom publikum og artist, låter eller konsertopplevelser.

«TATTA TE TU» er historien om favoritt-band-T-skjorta, som endte sine dager som vasketue. Fruen i huset måtte i mangel av klut til helgevasken, erkjenne å ha forsynt seg fra tørkestativet med den mest slitte T-skjorta. Hun hadde «tatt a tå og tatt a te tu». Låta var en av de siste Frode Viken skrev, og ble utgitt i 2019, året etter at Frode gikk bort.

D.D.E. har de siste to årene reist med turnéversjonen av jubileumskonsertene i Trondheim og Oslo Spektrum:

«Om det var noen tvil om hvem som er kongene av Trøndelag, ble det bevist i kveld» (Adresseavisa, terningkast 6). «..man må jo nesten være fullstendig død i alt av sentralnervesystem om man ikke kjenner det rykker litt i rockefoten» (Saltenposten, terningkast 5). «Skamløst publikumsfrieri og et fyrverkeri av en folkelig maktdemonstrasjon. D.D.E. vant Verket 2022. SJØ!» (Rana Blad).

Og med det er lista lagt for TATTA TE TU TUR 2024!

\_\_\_\_\_\_\_\_\_\_

For komplett turnéliste, se [www.dde.no](http://www.dde.no)

Pressekontakt:  
Eskil Brøndbo  
Tlf.: 90 67 65 31  
Mail: eskil@dde.no